All Black-haker geskors ná slot in hospitaal beland | Nuus24
Londen – Die Nieu-Seelandse haker Andrew Hore sal Saterdag se wedstryd teen Engeland misloop nadat hy vyf weke geskors is omdat hy die Walliese slot Bradley Davies geslaan het.Hore is tot 24 Februarie geskors en sal drie voorseisoense Superrugby-opwarmwedstryde vir die Highlanders misloop.Davis is hospitaal toe geneem ná die voorval in die openingsminuut van verlede Saterdag se wedstryd by die Millenium-stadion. Die All Blacks het dié wedstryd 33-10 gewen.Prof. Lorne Crerar van Skotland, die Internasionale Rugbyraad (IRR) se tugbeampte, het beslis Hore se swaaiende arm was "inherent gevaarlik", maar het aanvaar dat die All Blacks-haker nie "bedoel het" om kontak te maak met Davies se kop nie.Crerar sou Hore aanvanklik agt weke lank skors vir die oortreding. Die straf is na vyf weke verminder nadat versagtende faktore, soos die Nieu-Seelander se daaglikse kontak met Davies sedert die voorval, in ag geneem is. – Volg Nuus24Sport op Twitter
Lees meer oor: bradley davies | andrew hore | wallis rugby | all blacks VOLGENDE OP NUUS24X